Pilar Buela

María Pilar Buela Piedra, nada en Calo (Teo) o 4 de maio de 1966,Biografía en Letra de dona   é unha escritora e profesora universitaria galega.

 Traxectoria 
Cursou os estudos de Primaria no Colexio Público A Igrexa e entre os anos 1980-1984 fixo o bacharelato no IES Rosalía de Castro en Santiago de Compostela. Licenciouse en Filoloxía galego-portuguesa e Filoloxía Hispánica na Universidade de Santiago de Compostela (1984-1989). Realizou un Curso de Posgrao en Alteracións da Audición e Linguaxe (UDC, 2002) e o mestrado universitario de investigación en educación, diversidade cultural e desenvolvemento comunitario (USC, 2012).

Desempeñou o seu labor como docente no IES Ramón María Aller Ulloa (1991-1999), no IES de Valga (1999-2021) e no IES de Brión dende o ano 2022.

Dende o 2008 é catedrática de Lingua galega e literatura; foi profesora relatora do Curso de Aptitude Pedagóxica (CAP); foi mestra asociada na USC no Departamento de Didáctica da Lingua e a Literatura e das Ciencias Sociais (Facultade de Ciencias da Educación) e, profesora do Curso de formación de profesores de galego (CELGA). Tamén é autora de libros de textoTECNICAS DE EXPRESION ESCRITA: 3/4 ESO. BUELA PIEDRA, Pilar. e imparte clases de Didáctica da Lingua e a Literatura galegas na USCHorario lectivo na páxina web da USC..

Colaborou na coordenación de grupos de traballo sobre diferentes temáticas como: materiais de aula para diversificación curricular, novas tecnoloxías nas aulas, innovación educativa, tratamento integrado de linguas etc. Participou como relatora en moitas actividades dependentes dos CEFORES sobre temáticas como a atención á diversidade, bibliotecas escolares, competencia lingüística, elaboración de materiais didácticos etc. Tamén foi redactora do currículo de bacharelato e participou na pilotaxe do Portfolio Europeo das Linguas en Galicia. Ademais, colaborou no ICE da USC en varias investigacións.

No plano literario, en 2016 era autora dunha única obra: Ácaros verdes (Sotelo Blanco Edicións, 2003), merecedora do Premio de novela curta Manuel Lueiro ReyPilar Buela Piedra gana el premio de novela corta Manuel Lueiro Rey , La Voz de Galicia, 22 de novembro de 2003 . e do Premio Arcebispo Xoán de San Clemente. Foi traducida ao castelán. O texto utilizouse en 2020 para a gravación da curta Eva do director Teo Abad. en YouTube.

 Publicacións 
 Técnicas de expresión escrita, Edicións Xerais de Galicia, 2000.
 “A tecnoloxía informática e o ensino de linguas”, Actas do VIII Conferencia internacional  de Linguas Minoritarias, Xunta de Galicia, 2001.
 “Ordenadores na clase de lingua?”, A Lingua e a literatura: algúns aspectos didácticos, Instituto de Ciencias da Educación, 2002.
 Situación do ensino da lingua e da literatura galega na educación secundaria obrigatoria, Consello da Cultura Galega, 2008.
 “O ensino da lingua e da literatura galega na ESO”, Revista Galega de Educación nº41, 2008.
 “Xogas á literatura?”, Revista Galega de Educación, n.º 43, 2009.
 Avaliación da competencia do alumnado de 4º ESO nos idiomas galego e castelán, USC, 2010.
 “A construción da cidadanía na sociedade de información: o papel da educación escolar e das políticas locais”, III Congreso internacional A fenda dixital: TIC, escola e desenvolvemento local, Escola Superior de Educaçao Paula Frassinetti, 2012.
 “Trouleando: un proxecto ao redor das variedades dialectais da lingua galega”, EDUGA nº79, 2020
 “Hai rúas nas aldeas? Unha experiencia didáctica no concello de Valga”, Estudos de onomástica galega IV. O nome das rúas, 2020.

 Publicacións en liña 
 CELGA 3, Xeral de Política Lingüística, 2008
 E ti de onde vés sendo?, repositorio Abalar, ano 2015 
 Trouleando: bloque occidental, repositorio Abalar, ano 2017 
 Trouleando: bloque oriental, repositorio Abalar, ano 2017 
 Trouleando: bloque central, repositorio Abalar, ano 2017

 Premios 
 Premio de novela curta Manuel Lueiro Rey no 2003.
 Premio Arcebispo Xoán de San Clemente 2005.
 Varios premios por Innovación Educativa 

 Notas 

 Véxase tamén 
 Ligazóns externas 
 Entrevista á autora en Café Barbantia.

Categoría:Escritores de Galicia en lingua galega
Categoría:Profesores de educación secundaria
Categoría:Profesores da Universidade de Santiago de Compostela
Categoría:Nados en Teo
Categoría:Nados en 1966
Categoría:Alumnos da Universidade de Santiago de Compostela